Wynmaker Dr. Alvi van der Merwe | Vrouekeur
written by Anlie Janse van Rensburg 07/09/2018
Dr. Alvi van der Merwe is die wynmaker en eienaar van Alvi's Drift Wyne buite Worcester
Hy en sy vrou, Junel, woon op die plaas. Junel is 'n Kaapse wynmeester en help met bemarking en onthaal en lewer insette in die wynstyle.
Hy het onlangs by Shiraz SA die toekenning as een van Suid-Afrika se top 12 Shiraz-wyne vir sy Alvi's Drift Signature Shiraz 2016 ontvang.
Ek is in 'n huis reg langs ons kelder gebore en alhoewel my ouers ons kinders forseer het om 'n kwalifikasie buite landbou te kry, wou ek dit altyd maar doen.
Ons het twee, 'n Jack Russell, Cleo en Great Dane, Shaka. Cleo ry oral saam met my op die plaas met die motorfiets en proe goed druiwe.
Dat mens altyd by iemand iets kan leer en dat jy nooit alles sal weet nie.
Dis altyd 'n voorreg om erkenning te kry. Dit spoor mens ook aan om elke jaar harder te probeer.
Ek het in 1988 kwalifiseer as 'n mediese dokter en het my huisdokterjaar in Ngwelezana Hospitaal in Zoeloeland gedoen. Daarna het ek twee jaar in England en Kanada gewerk as mediese praktisyn, gevolg deur 14 jaar as algemene privaat mediese praktisyn op Worcester.
Deeltyds 17 jaar en voltyds 14 jaar – my liefde vir wyn en wynmense het die oorhand gekry.
Watter deel van jou werk geniet jy die minste?
En die meeste?
Wingerd-ontwikkeling en die maak van unieke premium wyne.
Dis 'n enorme voorreg vir my en my span. Dit is ons intreewynreeks en baie bekostigbaar; onder R60 per bottel. As jy kyk na die wonderlike wyne waarteen ons meegeding het, is dit vir ons 'n besondere prestasie!
Ons verkoop tans meestal binnelands.
Ons het verskeie reekse – in totaal bottel ons tans 25 verskillende wyne.
Rooi – tussen shiraz en pinotage en wit – chenin blanc.
Die Albertus Viljoen Chenin Blanc
Ek glo in fenoliese rypheid om mee te begin en perfekte balans op die tong. Vrug bly die rugsteen van al ons wyne.
Ons stel binnekort 'n nuwe reeks vry: Die 221. My oupa was Springbok no. 221 en het in 1928 die eerste drie op Suid-Afrikaanse grond teen die All Blacks gedruk. Die reeks bestaan uit 'n shiraz-gebaseerde versnit en 'n premium chenin blanc.
Wyn verenig mense en water skei mense. Dit is beslis die mooiste eienskap van wyn en ons bedryf!
Saam met vriende wat dieselfde waardering daarvoor het. Daar is niks so lekker as om na 'n lang week op 'n Vrydag 'n bottel of twee te geniet nie
Rosanne, nebbelio, pinot gris.
Toe ek my vrou, Junel, 'n Kaapse wynmeester, ontmoet het.
Op 'n Kaapse Wynmeestersfunksie, toe alle meesters hul gunstelingwyn in die wêreld mag bring het – met uitsondering van die ikone in ons bedryf, Dave Hughes en Duimpie Baily – moes almal buitelandse wyn bring en net dié twee mag enige wyn kies. Dave Hughes het 'n bottel van ons intreevlak- chenin blanc gebring en vir my gesê dis sy gunstelingwyn.
Met die 2008 CVC wit versnit moes ek 64 keer die samestelling verander, maar dis op die ou einde een van ons beste wyne.
As jy 'n kelder kon ontwerp en bou, wat sou vir jou noodsaaklik wees?
Genoeg spasie en kapasiteit, wat maklik higiënies beheerbaar is.
My eerste 5-ster-toekennings deur Wine magazine vir die 2008 Chardonnay Viognier en 2004 Muscat.
Kyk na die toekennings, bottelvorm en kleur.
Daar is so baie! Newald Marais, Dewald Heyns, Johan Joubert en Danie de Wet.
Allan Mullins, die wynmeester, wat my geleer het om elke dag positief en dankbaar te wees vir wat ek het.